પ્રવચનની પુર્ણાહુતિ બાદ સ્વામી વાત્સલ્યનો કાર્યક્રમ યોજાયો હતો અને ત્યાર બાદ બપોરે બે વાગ્યા બાદ ભગવાન મહાવીર સ્વામીજીની માતા ત્રિશલા દેવીને જે ૧૪ સ્વપનો આવ્યા હતા તે તમામ સ્વપનોની ઘીની તથા તેને વરમાળા પહેરાવવા માટે ઘીની બોલીઓ બોલાવવામાં આવી હતી. આ વેળા ભગવાનને પારણામાં પધરાવવા તથા તે પારણું ઝુલાવવા માટે પણ ઘીની બોલી બોલાવવામાં આવતા આખા દિવસ દરમ્યાન સંઘના ભાઇ-બહેનોએ ૧૯૧૧૬૦ ડોલરો અનુદાનમાં આપ્યા હતા. આ દિવસે ભગવાનના જન્મ વાંચનનો કાર્યક્રમ પણ હાથ ધરવામાં આવ્યો હતો. અને ભગવાનનો જન્મ થયાના સમાચારનું વાંચન થતાં સોૈ ભાઇ -બહેનોમાં આનંદની લાગણીઓ પ્રસરી જવા પામી હતી.